Blant protestantene, jødene og de rike katolikkene var det på 1800-tallet populært med vals, polka og masurka. Blant de sefardiske jødene var det også populært med kvadrilje. Det utviklet seg en egen curaçaoisk vals, med en særegen rytme. Komponisten Jan Gerard Palm, som kalles den curaçaoiske klassiske musikks far, utviklet på 1800-tallet antillansk musikk. Sønnesønnene Rudolph Palm, Jacobo Palm og John Palm var også komponister, i likhet med flere andre i Palm-slekten.